text: Nordjyder spiller hjemmekamp i Sønderjylland
  28 november 2017 kl. 06.19
  Sønderjyske skal tirsdag forsøge at spille sig frem til kvartfinalen i DBU Pokalen. På hjemmebane møder de Jammerbugt FC, der har været nødsaget til at spille kampen i Haderslev, fordi deres egen bane ikke kan bruges.
  Det er en plads mellem de sidste otte hold i pokalturneringen, der er på spil, når Sønderjyske møder 2. divisionsholdet fra Jammerbugt FC på Sydbank Park.
  Sønderjyske har flere spillere ude med skader, men er alligevel favorit mod nordjyderne, der i efteråret vandt en af de tre 2. divisionspuljer og dermed skal spille om oprykning til foråret.
  Det betyder, at der bliver plads til flere af de spillere, der normalt ikke er med i startopstillingen.
  Kampen fløjtes i gang klokken 19.00.
  